Den Nord-Cimbriske Tilskuer, 1828-12-30
Udenlandsk. Rusland, Tyrkiet og Grækerland Hvormange russiske Tropper der ere blevne staaende paa Donauens høire Strandbred, veed man endnu ikke med Vished; det hedder at et Observations Corps paa 12,000 Md. skal blive staaende paa den venstre Donaubred for at dække Wallachiet mod fjendtlige Jndfald. General Rüdinger skal staaer mellem Varna og Basardshik, og endeel af dette Corps ligge i Varna selv; denne Fæstning skal ikke være indsluttet af Tyrkerne. J Krajowa befinder sig General Geismar og 3 andre russiske Generaler. J Bucharest taltes om en Vaabenstilstand paa 6 Maaneder; Pesten skal igjen begynde at udbrede sig i Moldau, hvorfor en russisk Sundheds Commission er nedsat der. - Nurnberger Krigs- og Freds-Courant fortæller som sædvanligt alle Slags ufordeelagtige Ting om Russernes Tilbatog, Kanonerne blive enten nedgravede i Jorden eller bragte videre frem af Oxer, da der ingen Heste gives. - Feldtmarskal Grev Wittgenstein har faaet en meget smigrende Skrivelse fra hans Keiser, hvori han takker ham for hans udviste Tjenester, men bemærker at hans Bøn om at maatte begive sig paa sine Godser for denne Gang ikke kan blive bevilget, da hans Nærværelse ved Armeen under nærværende Omstændigheder er uundgaaelig nødvendig. Det hedder at flere af de polske Officerer skulle begive sig til Jasse for at tage Deel i næste Aars Feldttog; til GeneralGeismar ved Krajova ere 4000 Mand friske Tropper stødte. Der tales om, at Fyrstendommene nu skulle organiseres; flere Handelshuse i Naboe staterne have for nogle Uger siden sendt Reisende til Jasse, for at undersøge den russiske Armees Fornødenheder, og have paataget sig Leverancen af Klæde og Læder. Fra Jassy skrives, at da den stormende Aarstid giør Farten meget besværlig paa det sorte Hav, har man i Odessa været betænkt paa ved smaa Fartøier, som styre langs Kysten, at proviantere de af russiske Tropper besatte tyrkiske Stæder ved det sorte Hav, og et Selskab har dannet sig til Dampskibsfart paa dette Hav. - Jndberetninger ere indløbne fra det afsondrede russisk caucasiske Corps i Paschaliket Ba jaged under Fyrst schawtschawadse: Den 19. Octbr. angreb Fjenden med sin hele Styrke 7000 Md., det russiske Detaschement, men efter et fem Gange gjentaget Angreb, bleve Tyrkerne nødte til at drage sig tilbage med et Tab af 1 Fane og 600 Døde og Saarede paa Valdpladsen, vores Tab bestode i 44 Døde og 60 Saarede. Fra Tiflis skrives under 6te Novbr., at den russiske General, Beskrownyi havde den 15de Septbr. tugtet Natugaverne, en røverisk Folkestamme fra Caucasus, som før havde underkastet sig; men atter igjen frafalden. Ligeledes bleve i September 2 andre Folkeslag, Tscherkasserne og Transkubanerne, slagne af Generalmajor Antropow, og deres Auler eller Hovedbyer opbrændte. Fra Constantinopel skrives, at Reis Effendi havde modtaget Efterretningen om Dardanellernes Blokade med sin sædvanlige Koldblodighed og svaret derpaa: Hovedstaden er paa 5 a 6 Maaneder forsynet rigelig med Alt, for Fremtiden vil Gud vel ogsaa hjælpe. Storherren har forladt sin Leir ved Ra mi=Tschifflik og taget sit Vinterqvarteer i et af de keiserlige Palladser ved Eyoub. De regulaire, Tropper ere bragte ind i Casernerne, og alle Conscriberede ere permitterede hjem; som Aarsag til denne Forholdsregel angiver man det bestandige Regnveir, som har holdt ved i en Maaned. -Der er til München indløben Breve fra Grækerland, som naae til 10de October; Efterretningerne deri om Landets indre Tilstand ere meget beroligende, alle Beretninger om Sammensværgelser og Planer mod Præsidentens Liv ere ikke andet end Hjernespind: siden Grev Capodistrias Ankomst" - siger Obersten - har Alting i Grækerland øiensynlig vendt sig til det Bedre. Siden Morea er befriet, samle sig alle adspredte og ulykkelige Beboere til deres Arnesteder og indrette sig saa godt de kunne paa Nye, ikke alene fra Bjergene, men ogsaa fra de til grændsende Øer komme de i Hobetal, og befolke paa Nye Stæderne. Fra Zante og de tilgrændsende Øer ere alene 20000 Familier vendte til bage til Patras og Corinth, siden Morea blev befriet. Selv Fremmede kunne ofte ikke uden Bevægelse see den rørende Scene, naar en Baad med en heel græsk Familie støder til Land, kaster sig ned, og væder Fædrelandets Jordbund med deres Taarer. Præsidentens Virksomhed, og den Energie han viser, forenet med Menneskekjerlighed, maae beundres af enhver, og faaer overalt den fortjente Roes. Oberst Heidegger fortæller, endvidere, at han i Poros har oprettet et dygtigt Castel med et Batterie paa 21 Kanoner, Murene ere af haard Qvadersteen 8 Fod tyk. Endvidere har han ladet bygge 2 Kanonschalupper, hvoraf enhver fører en 6 pundings Kanon; i Ægina, har han oprettet et Militair=Hospital for 42 Jndivider og et Waisenhuus for 200 Drenge, som allerede befinde sig deri, en Militair=Commission er nedsat og et Tøihuus indrettet. Statsindtægterne i Bugten ved Argolis ere fra 35,000 bragte til 8,000 Piastre, og for en velinrettet og klog Statsbestyrelse ere der Guldgruber at erholde. J Følge Efterretninger fra den franske Armee paa Morea, angaves de Syges Antal kun til 600; man ventede ikke at de franske Tropper før i Marts ville forlade Grækerland. General Maison skal have faaet Marskalkstaven, og Durrien bleven Generallieutnant.